เรื่องร้องเรียน: - ที่ดินใน ซอยเจริญนคร 30 แขวงบางลำภูล่าง เขตคลองสาน มีนายทุนมากว้านซื้อบ้านกว่า 10 หลัง และทุบทิ้ง  - เริ่มทุบตั้งแต่ช่วงประมาณ มกราคม 2564 ทยอยทุบไปเรื่อยๆ และเมื่อทุบเสร็จ ปล่อยทิ้งไว้ ไม่มีการกั้นพื้นที่ และไม่มีการดำเนินการจัดเก็บ  - เราเป็นผู้ที่อาศัยอยู่ในซอย (บ้านหันหน้าเข้าหาซากอาคารที่ถูกทุบ)  ได้รับความเดือดร้อนอย่างหนัก 1. ฝุ่นเยอะมากๆ 2. ช่วงที่มีพายุฝน เศษสังกะสีปลิวว่อน  - เดือนมิถุนายน 2564 เราแจ้งร้องเรียนไปทางศูนย์กทม. 1555 แต่ไม่มีการดำเนินการใดๆ  - เดือนกรกฎาคม 2564 แจ้งร้องเรียนไปที่ฝ่ายโยธาเขตคลองสาน ทางโยธาแจ้งว่าไม่สามารถบังคับให้เจ้าของที่ดินมาจัดการอะไรได้  - ทางเราโทรไปร้องเรียนไปทุกอาทิตย์ เป็นเวลา 1-2 เดือน  คุณอรรถพล เจ้าหน้าที่ฝ่ายโยธา จึงรับปากว่าจะมากั้นเมทัลชีทให้ แต่สุดท้าย เอาแสลนสีเขียวมาขึง โดยให้เหตุผลว่า “จ่ายค่าเมทัลชีทไม่ไหว”  *ทางสำนักงานเขตคลองสาน ฝ่ายโยธาและฝ่ายสิ่งแวดล้อม โยนกันไปมา ไม่มีฝ่ายไหนมาจัดการอะไรให้มากกว่านี้   ตอนนี้ได้รับความเดือดร้อนอย่างหนัก 1. มีปัญหาสุขภาพ ภูมิแพ้ขึ้นทุกวัน จามหนัก หายใจไม่ออก และไอเรื้อรัง  2. แอร์ที่เพิ่งติดตั้งใหม่เมื่อ ม.ค.2564 ตันไปแล้วหลายครั้ง ช่างแอร์แจ้งว่าเป็นปัญหาจากฝุ่น ตอนนี้ต้องเสียค่าใช้จ่ายล้างแอร์ทุก 3 เดือน  3. พื้นที่ที่เป็นซากอาคารกลายเป็นที่ทิ้งขยะ ชาวบ้านเอาขยะมากองทิ้งไว้ มีทั้งสัตว์เลี้ยงและสัตว์จรมาขับถ่าย ทั้งสกปรกและส่งกลิ่นรบกวน
การดำเนินการของเจ้าหน้าที่: เนื่องจากที่ดินดังกล่าวได้มีการรื้อถอนเมื่อปี พ.ศ 2563 ในระหว่างการรื้อถอนได้ทีการติดตั้งรั้วชั่วคราวแล้วและเจ้าของที่ดินดังกล่าวชลอการพัฒนาจึงปล่อยให้ที่ดินว่างเปล่าและมีประชาชนในที่ใกล้เคยังได้นำเศษขยะไปทิ้งในที่ว่างนั้น เบื้องต้นได้ประสานไปยังเจ้าของที่ดินให้ดูแลเรื่องความสะอาดแล้ว
ความเห็นของผู้แจ้ง: ที่ดินรื้อถอนตั้งแต่ 63 แล้วนี่ปี 66 แล้ว เพิ่งจะมาจัดการ  7-8 เดือนตั้งแต่ร้องเรียนไป คิดดูละกัน อยู่จนอยู่ไม่ได้ จนย้ายออกแล้วอะ ยังไม่เป็นชิ้นเป็นอันเลย ใครอยู่ได้ก็อยู่ไปแล้วกัน ไม่อยู่แล้วจ้าาาาา
พื้นที่: แขวงบางลำภูล่าง เขตคลองสาน กรุงเทพมหานคร